text: নতুন বিজ্ঞাপনে তিশা | Voice of Satkhira
  জানুয়ারি ২১, ২০১৭ ফটো গ্যালারি বিনোদন
  জনপ্রিয় অভিনেত্রী নুসরাত ইমরোজ তিশাকে আবারও নতুন একটি বিজ্ঞাপনচিত্রে দেখা যাবে। এটি নির্মাণ করছেন মোস্তফা সরয়ার ফারুকী। সামাজিক যোগাযোগের মাধ্যম ফেসবুকে এমনটাই জানিয়েছেন ফারুকী।
  ইতোমধ্যে বান্দরবানে বিজ্ঞাপনটির শুটিং শুরু হয়েছে। বিজ্ঞাপনটির জিঙ্গেল তৈরি করছে চিরকুট ব্যান্ড। এটি গাইবেন শারমিন সুলতানা সুমি।
  দু'বছর আগে 'সৌন্দর্য গায়ের রঙে নয়, একটু ফ্রেশ চিন্তা করুন' মূলমন্ত্র নিয়ে মেরিল বিউটি সোপের একটি বিজ্ঞাপনচিত্র নির্মাণ করেন মোস্তফা সরয়ার ফারুকী। এতে মডেল ছিলেন নুসরাত ইমরোজ তিশা। নতুন এ বিজ্ঞাপনচিত্রে তিনিই থাকছেন প্রধান চরিত্রে। সঙ্গে আরো কয়েকজন মডেলকেও দেখা যাবে।
  এদিকে বর্তমানে বিভিন্ন বিশেষ দিন উপলক্ষে নির্মিত নাটকগুলোর কাজ করছেন তিশা। পাশাপাশি চলচ্চিত্রেও নিয়মিত কাজ চলছে তার। সমপ্রতি তার অভিনীত নতুন ছবি 'হালদা'র কাজ শেষ হয়েছে। এটি পরিচালনা করেছেন জনপ্রিয় অভিনেতা ও নির্মাতা তৌকীর আহমেদ।
  তিশা ছাড়াও ওই ছবিতে আরো অভিনয় করেছেন জাহিদ হাসান, মোশাররফ করিম রুনা খান প্রমুখ। এছাড়া গত বছর কাজ শেষ হওয়া মোস্তফা সরয়ার ফারুকীর পরিচালনায় 'ডুব' ছবি মুক্তির অপেক্ষায় রয়েছেন এ অভিনেত্রী। এতে তিশার নায়ক হিসেবে আছেন বলিউডের জনপ্রিয় অভিনেতা ইরফান খা